melléklet a 263/2024. (VIII.28.) határozathoz

**VÁLLALKOZÁSI SZERZŐDÉS**

**1. SORSZÁMÚ MÓDOSÍTÁSA**

mely létrejött egyrészről

**Mór Városi Önkormányzat (székhely: 8060 Mór, Szent István tér 6. képviseli: Fenyves Péter polgármester, adószám: 15727220-2-07)**, mint megrendelő (továbbiakban: **Megrendelő**),

másrészről

**RONEKO Ipari szolgáltató és Kereskedelmi Kft. (székhely: 8000 Székesfehérvár, Takarodó út 9., képviseli: Nemes Elvira, Cs. Nagy Attila ügyvezetők, adószám:** **10653386-2-07),** mint vállalkozó (továbbiakban: **Vállalkozó**)

együttesen: szerződő felek között az alulírott helyen és időben az alábbi feltételekkel:

1. Előzmények

Szerződő felek a Virág és Jegenye utcákban közvilágítás kivitelezése tárgyában 2024. július 19-én Vállalkozási Szerződést (a továbbiakban: Szerződés) kötöttek. A szerződésben rögzítésre került, hogy az É.2. számú lámpaoszloptól a 2153/17 hrsz-ú ingatlan É-i sarokpontjáig a közvilágítási földkábel nyomvonala a létesülő távközlési hálózattal közös munkagödörben épül annak érdekében, hogy az előírások szerinti védőtávolság biztosított legyen. Ezen a szakaszon a munkaárok földmunkája a távközlési kábel kivitelezési munkáival együtt készül. A távközlési hálózat építése során a közvilágítási hálózat létesítéséhez szükséges védőcsöveket a kiemelt munkaárokba kell elhelyezni. Megrendelő jelezte Vállalkozó felé, hogy a szerződésben meghatározottak nem tudnak teljesülni, mert a távközlési hálózatot kivitelező vállalkozó mégsem végzi el a közvilágítás kivitelezésével egy időben a távközlési hálózat kivitelezését. Vállalkozó jelezte Megrendelő felé az általa elvégzendő munkák bruttó 3.806.508 Ft összegű többletköltségét és egyúttal kérte a kivitelezés végső határidejének 1 hónappal történő meghosszabbítását. Mindezek alapján szerződő felek a Szerződést az alábbiak szerint módosítják:

1. A szerződés módosítása

1. A Szerződés 1./ pontjában a Feladat meghatározásának második bekezdése az alábbiak szerint módosul:

„Az É.2. számú lámpaoszloptól a 2153/17 hrsz-ú ingatlan É-i sarokpontjáig a közvilágítási földkábel nyomvonala a későbbiek során megvalósuló távközlési hálózat kivitelezésének lehetővé tétele érdekében 60 cm széles munkaárokban és a távközlési vezeték fektetéséhez szükséges merev falú védőcső megfelelő védőtávolság betartásával történő elhelyezésével Vállalkozó által készül.”

2. A Szerződés 2./ pontjának első és második bekezdése az alábbiak szerint módosul:

„2./ A vállalkozási díj:

nettó 27.211.901 Ft + ÁFA, bruttó 34.559.114 Ft, azaz harmincnégymillió-ötszázötvenkilencezer-száztizennégy forint.

A díj a szerződés elválaszthatatlan részét képező, Vállalkozó által benyújtott árajánlat és Vállalkozó által 2024. augusztus 22-én kelt, szerződésmódosítással kapcsolatos válaszlevelében foglaltak alapján került megállapításra.”

3. A Szerződés 3./ pontja az alábbiak szerint módosul:

„3./ A szerződésben szereplő munkák elvégzésének végső határideje:

**A szerződéskötéstől számított 5 hónap.** Megrendelő előteljesítésre lehetőséget biztosít.”

4. Egyebekben a Vállalkozási Szerződés rendelkezései változatlanul hatályosak.

Jelen szerződés módosítást, annak elolvasása, tartalmának megértése, és magukra nézve kötelezőnek elismerése után szerződő felek, mint akaratukkal mindenben megegyezőt helybenhagyólag aláírták.

**Mór, 2024. …. Mór, 2024. ….**

…..……………………………….. ……………….………………………………….

Mór Városi Önkormányzat RONEKO Ipari Szolgáltató és Kereskedelmi Kft.

mint Megrendelő képviseletében: mint Vállalkozó képviseletében:

Fenyves Péter polgármester Nemes Elvira ügyvezető, Cs. Nagy Attila ügyvezető

**Mór, 2024. …. Mór, 2024. ….**

Jogi ellenjegyző: Pénzügyi ellenjegyző:

……………………………… ………………………………..

Dr. Taba Nikoletta Hossó Anita

jegyző mb. pénzügyi irodavezető